זדוב שי זדוב

זְדוֹבּ שִי זְדוּבּ (ברומנית: Zdob și Zdub) היא להקה מולדובית שבסיסה בקישינב. היא הוקמה בשנת 1994, כשהסגנון המוזיקלי בו היא מתמחה הוא שילוב של היפ הופ ופאנק עם מוזיקה מולדובית מסורתית. שמה הוא תצליל של צלילי תופים. היא ייצגה את מולדובה באירוויזיון 2005, באירוויזיון 2011, שם הגיעה למקום ה-12, ובאירוויזיון 2022. הלהקה הוקמה בשנת 1994. בנובמבר אותה השנה היא הופיעה במוסקבה, בירת רוסיה. חברי הלהקה שרים ברומנית, ברוסית ובאנגלית. בעקבות חתימתם אצל חברת התקליטים FeeLee, הקליטה זדוב שי זדוב את אלבום הבכורה שלה, Hardcore Moldovenesc. כל השירים בו מבוצעים ברוסית, פרט לאחד. בינואר 1997 הופיעו חברי הלהקה לצד להקת ביוהאזארד ורולינס במוסקבה. במרץ אותה השנה הם הופיעו פעם נוספת ברוסיה עם להקת Tequilajazzz. שתיהן השתתפו בפסטיבל קאזנטיפ בחצי האי קרים. במאי 1999 יצא לאור אלבומה השני של זדוב שי זדוב, Tabăra Noastră. בינואר 2000 הופיעו חברי הלהקה בפסטיבל EuroSonic בהולנד. באוגוסט אותה השנה הופיעו לצד אמנים רבים, דוגמת לו ריד, ת'ראפי? ואואזיס, בפפסי סיגט. ב-26 בפברואר 2005 השתתפה זדוב שי זדוב בגמר הקדם הלאומי המולדובי לאירוויזיון 2005. היא שובצה תשיעית בסדר ההופעות. היא זכתה בקדם ונבחרה לייצג את מולדובה בהופעת הבכורה שלה באירוויזיון, עם השיר "Boonika bate doba". ב-19 במאי ביצעה את שירה בחצי הגמר של אירוויזיון 2005, שבסופו היא העפילה לגמר. זדוב שי זדוב סיימה את התחרות במקום השישי עם 148 נקודות. ב-26 בפברואר 2011 זכתה זדוב שי זדוב פעם נוספת בגמר הקדם הלאומי המולדובי לאירוויזיון 2011, עם השיר "So Lucky". ב-12 במאי ביצעה את שירה בחצי הגמר השני של אירוויזיון 2011, שבסופו היא העפילה לגמר. עם סיום הכרזת הנקודות בערב הגמר הגיעה הלהקה למקום ה-12 עם 97 נקודות. לאחר שזכתה בקדם המולדובי בפעם השלישית, יחד עם הצמד פראצי אדווחוב, היא נבחרה לייצג את המדינה באירוויזיון 2022. שירה לאירוע זה היה "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל). 1997: Hardcore Moldovenesc 1999: Tabăra Noastră 2000: Remixs 2001: Agroromantica 2002: От харdкора до романтики 2003: 450 de oi 2006: Ethnomecanica 2010: Белое вино/Красное вино 2012: Basta Mafia! 2015: 20 de oi מדיה וקבצים בנושא זדוב שי זדוב בוויקישיתוף אתר האינטרנט הרשמי של זדוב שי זדוב (באנגלית) זדוב שי זדוב, ברשת החברתית פייסבוק זדוב שי זדוב, ברשת החברתית אקס (טוויטר) זדוב שי זדוב, ברשת החברתית אינסטגרם זדוב שי זדוב, סרטונים בערוץ היוטיוב זדוב שי זדוב, במסד הנתונים הקולנועיים IMDb (באנגלית) זדוב שי זדוב, באתר אפל מיוזיק (באנגלית) זדוב שי זדוב, באתר ספוטיפיי זדוב שי זדוב, באתר סאונדקלאוד (באנגלית) זדוב שי זדוב, באתר Last.fm (באנגלית) זדוב שי זדוב, באתר AllMusic (באנגלית) זדוב שי זדוב, באתר MusicBrainz (באנגלית) זדוב שי זדוב, באתר דיזר זדוב שי זדוב, באתר Discogs (באנגלית) זדוב שי זדוב, באתר Songkick (באנגלית) זדוב שי זדוב, באתר Genius זדוב שי זדוב, באתר SecondHandSongs זדוב שי זדוב, באתר בנדקמפ Moldova: O melodie pentru Europa 2005 Eurovision 2005 Results: Voting & Points Moldova: O melodie pentru Europa 2011 Eurovision 2011 Results: Voting & Points Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 eurovisionworld, Eurovision 2022 Grand Final